text: Det er svært at spare energi. Medmindre man får gode råd
  26 oktober 2015 kl. 19.43
  Region Syddanmark har sat millioner af til at give gode råd til virksomheder, der vil spare energi.
  Det er især små og mellemstore virksomheder, som har brug for hjælp.
  Syddansk Vækstforum og regionsrådet i Region Syddanmark har afsat 37,5 mio. kr. til formålet.
  - Konkurrenceevnen er helt afgørende for, at virksomhederne i Syddanmark kan fastholde og skabe nye arbejdspladser. Derfor ønsker vi at støtte de virksomheder, der vil optimere deres energi- og ressourceforbrug. Det er til gavn for hele regionen og med til, at vi kan skabe nye arbejdspladser, siger Stephanie Lose (V), regionsrådsformand i Region Syddanmark og formand for Syddansk Vækstforum.
  